armvectores/hy_wikipedia_2023 huggingface dataset:
Գավրիլովա Սլոբոդա (գյուղ, Սերեդինա-Բուդայի շրջան)

Գավրիլովա Սլոբոդա (ուկրաիներեն՝ Гаврилова Слобода), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Գավրիլովա Սլոբոդա գյուղում բնակվում էր 86 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լորկայի ամրոց

Լորկայի ամրոց (իսպ.՝ Castillo de Lorca), միջնադարյան պաշտպանական կառույց Իսպանիայի Մուրսիա պրովինցիայի Լորկա քաղաքում։ Այն ունի 640x120 քառ. մետր չափեր և ամենամեծ ամրոցներից մեկն է Մուրսիա պրովինցիայում։ 1964 թվականի մարտի 5-ին հայտարարվել է Իսպանիայի պատմամշակութային հուշարձան և ստացել է RI-53-0000044 գրանցման համարը։


== Պատմություն ==
Հնագիտական ուսումնասիրությունները ցույց են տվել, որ ամրոցի ներկայիս տարածքը բնակեցված է եղել նոր քարի դարից։ 1999-2011 թվականներին պեղումներ են անցկացվել ամրոցում ու նրան հարող տարածքներում։ Դրանց արդյունքում պարզվել է, որ այդ տարածքում քաղաք է գոյություն ունեցել բրոնզի դարում։ Պեղումների արդյունքում այդտեղ հայտնաբերվել են գերեզմանոցներ, տներ ու պատեր։
Ամրոցի հիմնադրման ստույգ ժամանակը հայտնի չէ։ Այն կառուցվել է 9-15-րդ դարերում։ Ռեկոնկիստայի ընթացքում այն ռազմավարական կարևոր նշանակություն է ունեցել Պիրենեյան թերակղզու հարավ-արևելքում։ Երկար ժամանակ ամրոցը համարվել է անմատչելի, սակայն 1244 թվականին այն գրավել են Դոն Ալֆոնսոյի զորքերը, ով մի քանի տարի անց դարձել է Կաստիլիայի թագավոր Ալֆոնսո X: Վերջինիս օրոք ամրոցը վերակառուցվել է. կառուցվել են Ալֆոնսինա և Էսպոլոն կոչվող աշտարակները, ամրացվել են պատերը։ Արդյունքում մուսուլմանների կողմից կառուցված պալատից պահպանվել են միայն հիմքերն ու muro del Espaldón կոչվող պատերը։ Հետագա երկուսուկես դարերի ընթացքում ամրոցը՝ որպես պաշտպանական կառույց, ծառայել է քրիստանյաներին և եղել դիտակետ Գրանադայի ամիրայության հետ սահմանի վրա։

Հետագայում ամրոցը զբաղեցրել են հրեաները։ 1492 թվականին Գրանադայի գրավումից և սահմանի վերացումից հետո Լորկայի ամրոցը կորցրել է իր ռազմավարական նշանակությունը։ Ֆերդինանդի ու Իզաբելայի՝ հրեաների վտարելու հրամանից հետո ամրոցը դատարկվել է։ 18-րդ դարում այն  մնացել է լքված, սակայն 19-րդ դարում՝ Իսպանիայի անկախության պատերազմի ժամանակ, վերակառուցվել է, ինչի արդյունքում կորցրել է իր միջնադարյան տեսքը։
1931 թվականի հունիսի 4-ին Լորկայի ամրոց հայտարարվել է Իսպանիայի ազգային հուշարձան, ինչպես նաև ընդգրկվել է մշակութային հետաքրքրություն ներկայացնող վայրերի ցանկում։ Զբոսաշրջիկների համար ամրոցի տարածքում տեղի են ունենում միջնադարյան թեմատիկայով բեմադրություններ։
Ամրոցի պատերը զգալի վնասվել են 2011 թվականին տեղի ունեցած երկրաշարժի հետևանքով։


== Ծանոթագրություններ ==


== Գրականություն ==
Rosalía Sala Vallejo, Lorca y su historia (R. Sala Vallejo, 1998), ISBN 84-923615-0-6.
VV.AA, Castillos de España (Everest, 1997), ISBN 84-241-3816-3.


== Արտաքին հղումներ ==
Ayuntamiento de Lorca (Իսպաներեն)
Lorca Taller del Tiempo (Իսպաներեն)
Ley 16/1985, de 25 de junio, de Patrimonio Histórico Español Archived 2009-10-05 at the Wayback Machine. (Իսպաներեն)
Sobre el Castillo y el Parador (Իսպաներեն)
Վանիլ

Վանիլ (Vanilla), խոլորձազգիների ընտանիքի վերգետնյա կամ էպիֆիտ բույսերի ցեղ։
Օդային արմատներով մագլցող լիաններ են։ Հայտնի է վանիլի մոտ 110 տեսակ՝ տարածված երկու կիսագնդերի արևադարձային շրջաններում։ Որոշ տեսակների պտուղները պարունակում են բուրավետ, հոտավետ նյութեր (օրինակ, վանիլին) և օգտագործվում են օծանելիքի ու սննդի արդյունաբերության մեջ։ Լայնատերև վանիլ (V․ planifolia) և պոմպոնա վանիլ (V* pompona) լայնորեն մշակվում են Ճամայկայում, Հայիթիում, Գվատեմալայում, Գվինեայում, Ցեյլոնում, Մալայզիայում, Մադագասկարում, Ռեյունիոնում (վերջին երկու կղզիները տալիս են վանիլի համաշխարհային հումքի 50%–ը) և այլուր։ Նախքան համեմունքի վերածելը վանիլի պտուղները ենթարկվում են երկարատև մշակման։ Խոհարարության մեջ օգտագործվում է շաքարի փոշու հետ խառնած վանիլի ալյուրը։


== Պատմություն ==
Արևադարձային անտառներում աճող լիանայի մի տեսակի բարակ ու երկարավուն պտուղն է։ Բույսն ունի հաստ, բաց կանաչավուն ընձյուղներ՝ ծածկված հյութալի տերևներով։ Ծաղիկները թիթեռնաձև են, կանաչադեղնավուն գեղեցիկ ծաղկաթերթերով։ Այդ բույսը աճման ընթացքում փաթաթվում է հարակից բարձր ծառերին։ Վանիլ անունն ունի իսպանական ծագում, որ նշանակում է պատիճ։ Պատիճը մսալի կանաչադեղնավուն 20-30 սմ երկարությամբ և 1 սմ լայնությամբ տուփիկ է, որի մեջ հասունանում են մեծ քանակությամբ սև գույնի մանր սերմեր։ Հավաքած թարմ պատիճները (պտուղները) հոտ չունեն, այն ձեռք են բերում միայն վերամշակումից հետո։ Վանիլի չորացած պատիճները պարունակում են բուրմունքային գլյուկոալկոլոիդ՝ վանիլին (1,16—2,75 %), որի կազմի մեջ մտնում է բենզալդեհիդ։ Վանիլն օգտագործվում է հրուշակեղենի, շոկոլադի և բարձրորոակ պաղպաղակների արտադրության մեջ։
Վանիլի հայրենիքն է Մեքսիկան։ 18–րդ դարում վանիլը որպես համեմունք բերվել է Լոնդոն, Փարիզ, Անտվերպեն։ 1819 թվականին հոլանդացիները, իսկ 1822 թվականին՝ ֆրանսիացիները վանիլի բույսը տեղափոխում և աճեցնում են Ճավայում և Խաղաղ օվկիանոսի ֆրանսիական կղզիներում։ 1860 թվականին այդ բույսը բերվում է Մադագասկար․ այստեղ խոնավ և արևադարձային տաք կլիմայի պայմաններում այն գտնում է իր երկրորդ հայրենիքը։ Աշխարհում արտադրվող իսկական վանիլի 70 %–ը տալիս է Մալգաշական Հանրապետությունը (Մադագասկար կղզի), որտեղ այդ բույսի ցանքերը զբաղեցնում են 30000 հա տարածություն։ Վանիլի որակը որոշվում է նրա պարունակության մեջ եղած վանիլի քանակով։ Այժմ քիմիական ճանապարհով արտադրվում է արհեստական վանիլ, որն ունի բյուրեղափոշու տեսք և պարունակում է վանիլինի յուղ։ Այն լիովին փոխարինում է բնական վանիլինին։


== Ծանոթագրություններ ==
Մահմուդլու

Մահմուդլու, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռեմբրանդտ Բուգատի

Ռեմբրանդտ Բուգատի (իտալերեն՝ Rembrandt Bugatti, հոկտեմբերի 16, 1884(1884-10-16), Միլան, Իտալիայի թագավորություն - հունվարի 8, 1916(1916-01-08), Փարիզի 7-րդ շրջան, Ֆրանսիա), իտալացի քանդակագործ և անիմատոր։


== Կենսագրություն ==
Ռեմբրանդտ Բուգատին ծնվել է 1884 թվականի հոկտեմբերի 16-ին Միլանում, Կառլո և Թերեզա Բուգատիների ընտանիքում։ Ռեմբրանդտի ավագ եղբայրը՝ ավտոարդյունաբերող Էտտորե Բուգատին է։
1900 թվականին նա սովորել է Բրերի գեղարվեստի ակադեմիայում (իտալ.՝ Accademia di belle arti di Brera): Ակադեմիայում սովորելով ձեռք է բերել տաղանդավոր քանդակագործի համբավ։ 1904 թվականին ընտանիքի հետ տեղափոխվել է Փարիզ և ընդունվել է Ազգային հասարակության գեղարվեստի ակադեմիա (ֆր.՝ Société Nationale des Beaux-Arts): 1907 թվականին տեղափոխվել է Անտվերպեն, այնտեղ եղել է մեծ կենդանաբանական այգի, որի կենդանիները նրա համար ծառայել են որպես քանդակների համար մոդելներ։
Առաջին համաշխարհային պատերազմի ժամանակ Ռեմբրանդտ Բուգատին դարձել է Կարմիր խաչի կամավոր և աշխատել Անտվերպենի կենդանաբանական այգում ստեղծված զինվորական հոսպիտալում։ Հոսպիտալում ստացած աշխատանքային փորձը, ֆինանսական դժվարությունները և կենդանաբանական այգում պարտադրված շատ կենդանիների մահը հանգեցրել է դեպրեսիայի առաջացման։ 1916 թվականի հունվարի 8-ին ինքնասպան է եղել։


== Գեղարվեստական աշխատանքներ ==
Մինչև այժմ Ռեմբրանդտ Բուգատիի կողմից ստեղծված կենդանիների քանդակները բարձր են գնահատվել։ Այսպիսով, օրինակ, վագրի քանդակը (ֆր.՝ Grand Tigre Royal) Սոթբիսի աճուրդում 2009 թվականին վաճառվել է 1,8 մլն դոլարով, իսկ 2015 թվականին բաբուինի քանդակը (ֆր.՝ Babouin Sacré Hamadryas) 2,7 միլիոն դոլարով։


== Հետաքրքիր փաստեր ==
Ռեմբրանդտ Բուգատիի անունով է կոչվել Մոլսեմի երկու քոլեջներից մեկը։
Կրկեսում փղին պատկերող արձանիկը դարձել է Bugatti Type 41 Royale ավտոմեքենայի մասկոտը, ինչպես նաև օգտագործվում է ավտոմեքենաների դեկորում մինչ օրս։
Ռեբրանդտ Բուգատիին է նվիրված Bugatti Veyron-ի հիպերքարի հատուկ շրջադարձերից մեկը։ Մեքենայի թափքը և սրահը ներկելու համար օգտագործվել է մուգ շագանակագույն և բաց շագանակագույն գույները։


== Պատկերասրահ ==

		
		
		
		


== Ծանոթագրություններ ==
Քրոմալ

Քրոմալ (քրոմ և ալյումին), երկաթի հիմքով բարձր տեսակարար էլեկտրական դիմադրությամբ կրակահեստ համաձուլվածքների խմբի ընդհանուր անվանումը, որը պարունակում է 17-30% քրոմ,4,5-6% ալյումին։ Քրոմալի տեսակարար էլեկտրական դիմադրությունը 1,3-1,5 մկօհմ·մ է (20 °C-ի դեպքում), աշխատանքային ջերմաստիճանը՝ ~1300°С։ Այդ տիպի առաջին համաձուլվածքները Երևան են եկել 20-րդ դարի 20-ական թվականների վերջին, 30-ական թվականների սկզբին։ Կիրառվում է որպես էլեկտրական վառարանների տաքացիչ տարրերի նյութ։
Անատոլի Մաթևոսյան

Անատոլի Բենիամինի Մաթևոսյան (ապրիլի 16, 1953(1953-04-16), Թբիլիսի, Վրացական ԽՍՀ, ԽՍՀՄ), հայ իրավաբան, ՀՀ վերաքննիչ քաղաքացիական դատարանի նախագահ։


== Կրթություն ==
1970-1975 թթ. սովորել և ավարտել է Հյուսիս-Օսեթական պետական համալսարանի իրավաբանական ֆակուլտետը։
1986 թ. ավարտել է Սովետական օրենսդրության համամիութենական գիտահետազոտական ինստիտուտի ասպիրանտուրան։


== Աշխատանքային գործունեությունը ==
1975 թ. - Հյուսիս-Կովկասյան նավթաբազայի իրավախորհրդատու։
1975-1976 թթ. - ծառայել է Խորհրդային բանակում։
1977-1981 թթ. - Էջմիածնի Բնակչության սպասարկման վարչության իրավախորհրդատու։
1981-1985 թթ. - ՀԽՍՀ Արդարադատության մինիստրության կադրերի բաժնի ավագ խորհրդատու։
1985-1991 թթ. - ՀԽՍՀ Արդարադատության մինիստրության դատական փորձաքննությունների գիտահետազոտական լաբորատորիայի պետի տեղակալ։
1991-1998 թթ. - ՀՀ Գերագույն դատարանի անդամ։
1999-2001 թթ. - ՀՀ Տնտեսական գործերով վերաքննիչ դատարանի դատավոր։
2001-2005 թթ. - ՀՀ Տնտեսական դատարանի դատավոր։
2005 թ. - ՀՀ վարչապետի որոշմամբ նշանակվել է ՀՀ Արդարադատության նախարարի տեղակալ։
2007 թ. դեկտեմբերի 28-ին ՀՀ վարչապետի որոշմամբ 2007 թ. դեկտեմբերի 29-ից ազատվել է ՀՀ Արդարադատության նախարարի տեղակալի պաշտոնից։
2008-2009 թթ. - Հարավային քաղաքացիական դատարանի նախագահ։
ՀՀ Նախագահի 2009 թվականի հունվարի 15-ի հրամանագրով նշանակվել է Հայաստանի Հանրապետության վճռաբեկ դատարանի քաղաքացիական և վարչական պալատի դատավոր՝ դադարեցնելով դադարեցնելով Հարավային քաղաքացիական դատարանի նախագահի լիազորությունները։
ՀՀ Նախագահի 2009 թվականի ապրիլի 8-ի հրամանագրով նշանակվել է ՀՀ Վերաքննիչ քաղաքացիական դատարանի նախագահ՝ դադարեցնելով Հայաստանի Հանրապետության վճռաբեկ դատարանի քաղաքացիական և վարչական պալատի դատավորի լիազորությունները։


== Ծանոթագրություններ ==
Ազիտոն

Ազիտոն, ավերակ գյուղ, Երևանի նահանգի Շարուր-Դարալագյազի գավառում։
1873 թ.-ին ուներ 767 բնակիչ։ Բնակիչների հիմնական զբաղմունքը անսանապահությունն ու գյուղատնտեսությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կսենևկա (քաղաքատիպ ավան, Մոգոչինսկի շրջան)

Կսենևկա (ռուս.՝ Ксеньевка), քաղաքատիպ ավան Ռուսաստանի Անդրբայկալյան երկրամասի Մոգոչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիչիլիանո

Ռիչիլիանո (իտալերեն՝ Ricigliano), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 1259 մարդ, բնակչության խտությունը կազմում է 47 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 84020, հեռախոսային կոդ՝ 0828։
Կոմունայի հովանավոր սուրբն է Սուրբ Քրիստափորը։ Տոնը նշվում է հուլիսի 25-ին։


== Ժողովրդագրություն ==


== Կապի տվյալներ ==
Հեռախոս՝ 0828 953016
Պաշտոնական կայք՝ http://www.comune.ricigliano.sa.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիմոն Խաչատրյան (հասարակական գործիչ)

Անվան այլ կիրառումների համար տե՛ս՝ Սիմոն Խաչատրյան (այլ կիրառումներ)Սիմոն Խաչատրյան (ապրիլի 14, 1946(1946-04-14), Թավրիզ, Իրան - մարտի 26, 2015(2015-03-26), Թեհրան, Իրան), իրանահայ ազգային հասարակական գործիչ, նկարիչ, գեղագրության վարպետ, Հայկական ժողովրդային շարժման վաստակավոր անդամ։


== Կենսագրություն ==
Սիմոն Խաչատրյանը ծնվել է 1946 թվականին Թավրիզում։ Նրա նախնիները Վանից էին և, Հայոց ցեղասպանությունից փրկվելով, ապաստանել էին  Իրանի Ատրպատական նահանգում։ Թավրիզում Սիմոնի հայրը գործել է անկախ, մայրը Իրանում դերձակության և ասեղնագործության առաջին ուսուցիչներից է եղել։ 1951 թվականին ընտանիքը Թավրիզից տեղափոխվել է Թեհրան։ Սիմոնը մանկուց տարվել է նկարչությամբ և գծագրությամբ։ Ծնողների և ուսուցչուհին՝ տիկին Լեոնի Թաշչյանը, ուղորդել են նրան դեպի նկարչության և գեղագիտության աշխարհը։ Նախնական և միջնակարգ կրթությունը ստացել է հայոց ազգային դպրոցներում, այնուհետև ուսումը շարունակել է Արդյունաբերական կառավարման ինստիտուտում (1971), ICS–(USA), Ընդհանուր հաշվառում (1973), անգլերեն՝  Լոնդոնի Թրինիթի քոլեջում (1974), և Իրանի R.C.D. տնտեսագիտության միջազգային քոլեջի մաքսային բաժնում (1979)։
Մասնագիտությամբ եղել է հաշվապահ և աշխատել է Իրանի հայտնի ընկերությունում։ Սիմոն Խաչատրյանը երկար տարիներ զբաղվել է գեղանկարչությամբ, գրաֆիկայով ու գեղագրությունով։ Տիրապետել է հայերեն, պարսկերեն և անգլերեն լեզուներին կատարել է թարգմանություններ։
Սիմոն Խաչատրյանը Հայկական նորագույն ազգային ազատագրական պայքարում ակտիվ մասնակցության համար 1984-1986 թվականներին կալանավորվել է։ Պայքարում նրա ծածկանունը եղել է «Արծիվ», որը հաճախ օգտագործել է իր գծագրություններում։


== Անդամակցություն ==
Իրանի որակավորված հաշվապահների ինստիտուտ
Իրանի կառավարման ասոցիացիա
Իրանի տնտեսագետների ասոցիացիա
Ամերիկայի հաշվապահների ազգային հասարակության
Հայկական բարեգործական ընդհանուր միության Իրանի մասնաճյուղ


== Գրականություն ==
Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։


== Ծանոթագրություններ ==
Էնն-Մարի Թոմասսեն

Էնն-Մարի Կատարինե Թոմասսեն (նորվ.՝ Ann-Mari Katharine Thomassen, ապրիլի 18, 1964(1964-04-18), Համարեյ, Նուռլան, Նորվեգիա), ֆիննա-ուգրական սամի ժողովրդի ներկայացուցիչ, քաղաքական գործիչ և ուսուցչուհի։ Լինելով նորվեգական սամիական ասոցիացիայի և սամիական խորհրդարանական խորհրդի անդամ՝ 2001 - 2005, 2005 - 2009,  2013 - 2017 թվականներին եղել է Նորվեգիայում սամիական խորհրդարանի անդամ։ Թոմասսենն Օսլոյի սամիական մանկապարտեզներում սամիացի դաստիարակների ներգրավման ակտիվ կողմնակից է եղել։ 


== Կենսագրություն ==
Ծնվել է Նորվեգիայի Սալտեն շրջանի Համարեյ համայնքում 1964 թվականի ապրիլի 18-ին, սակայն հասակ է առել Թրոմս ֆյուլքեյի Սքոնլան կոմունայի տարբեր վայրերում։ 2009 թվականի դրությամբ բնակվում է Սանդմարկում և Ռենսայում։ 
Թրոնդենեսում տարրական դպրոց հաճախելուց հետո 1980–1985 թվականներին Հարսթադում և Նարվիքում ուսանել է ավագ դպրոցում։ Ուսումնառությունն ավարտել է Թրոմսյոյի համալսարանում դասավանդելով (1995), մասնագիտացել սամիերենում (1996)։  1995 թվականից ի վեր դասավանդում է Սքոլանում և Թջելսունդում։ 1989 թվականին անդամագրվել է սամիական Inna ja Biras ասոցիացիային ու  1992 - 1994 թվականներին եղել դրա ղեկավարը։ Նա նաև աշխատում է մի շարք այլ խորհուրդներում և կոմիտեներում, այդ թվում՝ Սանդստանդի դպրոցական երգչախումբը, Սանթորի մարզական միությունը և Bygdeutviklingsselskap շինարարության զարգացման ընկերությունը։  
Ապրում է զուգընկերոջ՝ Ստեն Ջեյքոբ Օլսենի հետ։ Ունի չորս երեխա՝ Թոմը (1986), Հենրիկը (1994), Մայան (1998) և Սինան (1999)։ Սահուն տիրապետում է սամիերենին ու նորվեգերենին։ 


== Ծանոթագրություններ ==
Շելերի

Շելերի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատի ձախ կողմում, Երզնկա քաղաքից 36 կմ հարավ-արևելք։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժողովածու (1650)

Ժողովածու (1650), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1650 թվի տակ։ Ձեռագիրը գրվել է 1771 թվականին Կարապետ գրիչի կողմից։ Ստացողը եղել է Կարապետը։ Գրված է թղթի վրա, որը ունի 14,7x9,5 չափս։ Ձեռագիրը կազմված է 195 թերթից։ Գրված է միասյուն, նոտրդիրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի 87բ, 95ա,10բ, 169ա և լուսանցակողին։


== Բովանդակություն ==
Խրատք ուստուրլապի (Ա֊ՃԿԲ դուռն)։
Ուստուրլապի այլ իմն կերպիւ (Ա֊ԼԸ դուռն)։
Յաղագս Ուստուռլապի արհեստի (Թրգմ․ Ազարի Սասնեցի, 1611թ), Պետ․ Ղափանցւոյ Տաղ։
Ի Յոբայ մեկնութենէն։
Օրհնութիւնք։
Պաղտասարի դպրի Յաղագս տրամաբանութեան։
Աս․ Սեբաստացւոյ Տօմար արեգական և լուսնի։


== Ծանոթագրություններ ==
Rohstoff

Rohstoff, գերմանական Oomph! խմբի պաշտոնական տեսաերիզն է, թողարկվել է 2007 թ. հուլիսի 20-ին։ Ալբոմը թողարկվել է նաև ձայներիզի տեսքով, ուր տեղ է գտել միայն համերգի ձայնգրությունը։


== Երգացանկ ==
Պոկրովսկի գյուղական խորհուրդ (Զենկովսկի շրջան)

Անվան այլ կիրառումների համար տե՛ս՝ Պոկրովսկի գյուղական խորհուրդ (այլ կիրառումներ)Պոկրովսկի գյուղական խորհուրդ  (ուկրաիներեն՝ Покровська сільська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Պոկրովսկի գյուղական խորհրդում բնակվում էր 946 մարդ։ Բնակավայրը զբաղեցնում է 52,30 կմ² տարածք։ Բնակչության խտությունը կազմում էր 18,09 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մաշկեղակերպ փոքրաչղջիկ

Մաշկեղակերպ փոքրաչղջիկ լատ.՝ Pipistrellus (v.) savir, չղջիկների ենթաընտանիքի հարթաքիթ չղջիկների ընտանիքի կաթնասուն կենդանի։

ՀՀ-ում հանդիպում է ամենուրեք։ Նախընտրում է բնակվել շինություններում (հողաշեն տներ, գոմեր, բարձրահարկ շենքեր, եկեղեցիներ), փլատակներում, ոչ խորը այրերում, ժայռաճեղքերում և այլն։ Մարմնի երկարությունը 42-55 մմ է, պոչինը՝ 31-45 մմ, նախաբազկինը՝ 31-40 մմ։ Մեջքի մորթին դեղնագորշավունից մուգ ոսկեգույն գորշավուն երանգով է, փորինը՝ միշտ ավելի բաց՝ դեղնասպիտակավուն։ Սնվում է մանր և միջին չափերի միջատներով։ Հուլիսի 1-ին կեսին ծնում է 1-2 ձագ։
Ռենտգենախտորոշում

Ռենտգենախտորոշում, մարդու և կենդանիների հիվանդությունների և վնասվածքների ախտորոշումը ռենտգենաբանական հետազոտության տվյալներով։ Առանձին օրգաններ (ոսկրեր, թոքեր, սիրտ) պարզ տեսանելի են ռենտգենյան նկարներում (ռենտգենագրության դեպքում) և ֆլյուորագրաֆիական Էկրանի վրա (ռենտգենաֆլյուորագրաֆիայի ժամանակ) շնորհիվ այն բանի, որ տարբեր հյուսվածքներ ունեն ռենտգենյան ճառագայթները կլանելու տարբեր գործակիցներ, իսկ որոշ օրգաններ հնարավոր է հետազոտել միայն ռենտգենակոնտրաստային նյութեր օրգանիզմ ներարկելուց հետո։ Բժշկական պրակտիկայում ռենտգենաբանական տվյալներն անհրաժեշտ են անատոմիական փոփոխությունների տեղադրությունը, ծավալը և բնույթը պարզելու, օրգանների ֆունկցիան ուսումնասիրելու, հիվանդության ընթացքին, բարդություններին և ելքին հետևելու համար։ Ռենտգենախտորոշման ընթացքում անհրաժեշտ է կիրառել օրգանիզմը ճառագայթահարումից պաշտպանելու միջոցառումներ։ ժամանակակից կլինիկական ախտորոշումը հիմնվում է հիվանդի բազմակողմանի հետազոտությունների տվյալների վրա, այդ պատճառով էլ Ռենտգենախտորոշումը ընդգրկում է այնպիսի փուլեր, ինչպիսիք են հիվանդի գանգատների և հիվանդության կլինիկական պատկերի հետ նախնական ծանոթացումը, ախտորոշիչ այլ մեթոդների և Ռենտգենախտորոշման տվյալների, ինչպես նաև նախորդ ռենտգենյան հետազոտությունների արդյունքների համեմատումը և այլն։ ՀՍՍՀ-ում ռենտգենագրության մի շարք նոր մեթոդների (բրոնխագրաֆիա, տոմոգրաֆիա, մամոգրաֆիա, կոնտրաստային պնեմագրաֆիա, ռենտգենակինեմատոգրաֆիա) ներդրումը նպաստել է մի շարք օրգան-համակարգերի հիվանդությունների ախտորոշմանը։ Ռենտգենախտորոշման մեջ համաշխարհային ճանաչում է գտել «Բ․ Ֆանարջյանի օրինաչափությունը» 12 մատնյա աղիքի խոցի ախտորոշման համար։
Իլսեմա

Իլսեմա (ռուս.՝ Ильсема), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբեն գետի աջ ափում՝ 144 կմ հեռավորության վրա։ Գետի երկարությունը 13 կմ է։
Գետաբերանը գտնվում է ճահիճներում 15 կմ հյուսիս-արևմուտք Կրասնի Բուր գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005863
Հիդրոլոգիական ուսումնասիրությունների կոդը - 103000586
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ահմեդ Սեկու Տուրե

Ահմեդ Սեկու Տուրե (ծնվել է 9 հունվարի, 1922- 26 մարտի 1984), Գվինեայի հանրապետության պետական և քաղաքական գործիչ։ 1952 թվականից՝ Գվինեայի դեմոկրատական կուսակցության (հիմնադիր 1947, 1978 թվականից՝ Գվինեայի պետություն կուսակցություն) գլխավոր քարտուղարը։ 1956-1958 թթ.՝ Ֆրանսիայի Ազգային ժողովի պատգամավոր, 1958 թ. հոկտեմբերից՝ անկախ Գվինեայի պրեզիդենտ, 1958-1972 թթ.՝ նաև կառավարության ղեկավար։ «Ժողովուրդների միջև խաղաղության ամրապնդման համար» միջազգային լենինյան մրցանակ (1961)։ Հեղինակ է Աֆրիկայի ժողովուրդների անկախության պայքարի հարցերի վերաբերյալ բազմաթիվ աշխատությունների, որոնցում հիմնավորվում է Աֆրիկայի երկրների ոչ կապիտալիստական ուղիով զարգացման անհրաժեշտությունը։
2021 թվականի հոկտեմբերին, 1971 թվականի հոկտեմբերյան սպանդի 50 -րդ տարելիցի կապակցությամբ, 70 Գվինեացիների հարազատները, ովքեր մահապատժի ենթարկվեցին Սեկու Տուրեի ռեժիմով, նախագահ Մամադի Դումբույայից խնդրեցին վերականգնում և զոհերի արժանապատիվ հուղարկավորություն։


== Ծանոթագրություններ ==
Գորնևո (գյուղ, Վաչսկի շրջան)

Անվան այլ կիրառումների համար տե՛ս՝ ԳորնևոԳորնևո (ռուս.՝ Горнево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վյորթզեե

Վյորթզեե (գերմ.՝ Wörthsee), համայնք Գերմանիայում՝ Բավարիա երկրամասի Շտարնբերգ շրջանում։
Ենթարկվում է Վերին Բավարիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4742 մարդ։ Զբաղեցնում է՝ 20,42 կմ² տարածք։ Պաշտոնական կոդ 09 1 88 145։


== Արտաքին հղումներ ==
Պաշտոնական կայք
Խիտցի (գյուղ, Լուբնիի շրջան)

Անվան այլ կիրառումների համար տե՛ս՝ ԽիտցիԽիտցի (ուկրաիներեն՝ Хитці), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Խիտցի գյուղում բնակվում էր 285 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գավրիլովկա (Բելայայի վտակ)

Անվան այլ կիրառումների համար տե՛ս՝ Գավրիլովկա (այլ կիրառումներ)Գավրիլովկա (Բելայայի վտակ)  (ռուս.՝ Гавриловка (приток Белой)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բելայա գետի ձախ ափով՝ 48 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100010453
Հիդրոլոգիական ուսումնասիրությունների կոդը - 115101045
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տարտար (գյուղ, Յանաուլսկի շրջան)

Տարտար (ռուս.՝ Тартар, բաշկիրերեն՝ Тартар), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Մարիա դու Տոկանտինս

Սան Մարիա դու Տոկանտինս (պորտ.՝ Santa Maria do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Պորտու Նասիունալի գավառի կազմի մեջ։ Բնակչությունը կազմում է 2463 մարդ՝ 2006 թվականի տվյալներով։ Գրավում է 1 410,446 կմ2 տարածք։ Բնակչության խտությունը՝ 1,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 4.544.513,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.930,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,616 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սան Մարիա դու Տոկանտինսի մասին
Տասինսկի (գյուղ, Գուս-Խրուստալնի շրջան)

Տասինսկի (ռուս.՝ Та́синский), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչիկ Թոսունյան

Խաչիկ Լևոնի Թոսունյան (1913, Գեղաձոր, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ ԽՄԿԿ անդամ (1942), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Խաչիկ Թոսունյանը ծնվել է 1913 թվականին, Արթիկի շրջանի Գյոզալդարա (այժմ՝ Գեղաձոր) գյուղում։ Տարրական կրթությունն ստացել է հայրենի գյուղում, ապա ավարտել է նույն շրջանի Ղփչալի (այժմ՝ Հառիճ) 7-ամյա դպրոցը։ 1928-1930 թվականներին սովորել և ավարտել է Լենինականի Հայկոոպի սննդկոոպմիության տեխնիկումը, միաժամանակ սովորել է երկաթգծի բանֆակում, որն ավարրտելուց հետո մանկավարժական աշխատանքով է զբաղվել Հացիկ (Մոլլա Մուսա) գյուղում, դասավանդել է մաթեմատիկա։ Թոսունյանը ընդունվել է Երևանի մանկավարժական ինստիտուտի հեռակա բաժնի ֆիզիկամաթեմատիկական ֆակուլտետը, սակայն պատերազմն սկսվելու պատճառով կիսատ է թողել ուսումը։
Պատերազմի հենց առաջին օրերից Թոսունյանը զորակոչվել է բանակ և ծառայությունը շարունակել Վրաստանում։ Սակայն շուտով փոխադրվել է նոր կազմավորված 409-րդ Հայկական դիվիզիայի 675-գնդում, որպես քաղղեկի տեղակալ։ Թոսունյանը սկսել է իր մարտական ուղին Մոզդոկի մատույցներից։ Մի քանի անգամ վիրավորվել է, բայց վերադարձել է գունդ։ 1944 թվականից ծառայել է 222-րդ գվարդիական գնդում, մասնակցել է Բեռլինի ուղղությամբ ծավալված մարտերին։ 1942 թվականին ընդունվել է կուսակցության շարքերը։
1946 թվականին Թոսունյանը զորացրվել է բանակից և անցել է մանկանարժական աշխատանքի։ 1946 թվականից սկսած մաթեմատիկա է դասավանդել Այգեշատի, Վերին Խաթունարխի և այլ դպրոցներում։ 1953-1956 թվականներին շարունակել է ուսումը և ավարտել Երևանի հայկական հեռակա մանկավարժական ինստիտուտի ֆիզիկամաթեմատիկական ֆակուլտետը։ 
Մարտական և աշխատանքային ծառայությունների համար Թոսունյանն արժանացել է կառավարական բազմաթիվ պարգևների՝ «Հայրենական պատերազմի» 2-րդ աստիճանի շքանշանի և այլ մեդալների։


== Պարգևներ ==
Հայրենական պատերազմի 2-րդ աստիճանի շքանշան


== Ծանոթագրություններ ==
(5375) Սիեդենտորֆ

(5375) Սիեդենտորֆ (անգլ.՝ Siedentopf), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 11-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,170592 ա. մ., առավելագույնը մոտենում է 2,6211 ա. մ. հեռավորության վրա և հեռանում 3,7201 ա. մ.։ Արեգակի շուրջ մեկ ամբողջական պտույտ է կատարում 2062,1 երկրային օրվա ընթացքում, իր ուղեծրով շարժվելով միջինում 0,17458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5375) Սիեդենտորֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7799) Մարտինսօլց

(7799) Մարտինսօլց (անգլ.՝ Martinsolc), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 24-ին Կլետի աստղադիտարանի կողմից Կլետում։
Միջին հեռավորությունը Արեգակից կազմում է 2,262937 ա. մ., առավելագույնը մոտենում է 2,1822 ա. մ. հեռավորության վրա և հեռանում 2,3437 ա. մ.։ Արեգակի շուրջ մեկ ամբողջական պտույտ է կատարում 1243,39 երկրային օրվա ընթացքում, իր ուղեծրով շարժվելով միջինում 0,289531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7799) Մարտինսօլց աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավգեր

Ավգեր, հայկական արական անուն։ Ավագեր անվան կրճատ տարբերակն է։ Այս անունից է առաջացել Ավգերյան ազգանունը։


== Գործածություններ ==
Ավգիր, ազգական Կարապետ կրոնավորի, ով 1381 թվականին Սղկայու վանքում ընդօրինակեց Հին Կտակարանը։
Ավգեր, հիշատակված է Լեհաստանում գրված մի ձեռագրում։


== Ծանոթագրություններ ==
Գ. Հովսեփյանի տուն

Գ. Հովսեփյանի տուն, բնակելի տուն Երևանի Փավստոս Բուզանդ փողոցում։


== Նկարագրություն ==
Կառուցվել է 19-րդ դարի վերջին։ Գտնվում է Փավստոս Բուզանդի 32 հասցեում։ Երկհարկանի է՝ հատակագծում ուղղանկյուն գծագրությամբ։ Ունի կիսանկուղային հարկ, ուր տեղավորված են տնտեսական և օժանդակ սենյակները։ Փողոցակողմի մասը, որն ունի գլանաձև թաղային ծածկ և լուսամուտներ, հատկացված էր մառանին։ Բնակելի հարկում հինգ սենյակներ են, որ խմբավորված են նախասենյակի շուրջը։ Ընդհանուր սենյակը և կողային սենյակները նայում են փողոց՝ հարավ-արևմուտք, իսկ երկուսը՝ դեպի բակ, հյուսիս-արևելք։ Տան մուտքը՝ թե՛ բնակելի և թե՛ տնտեսական մասի, բայց պատշգամբասրահից է, որը գրավում է բակահայաց ողջ ճակատը։ Կողաճակատին կից քարե լայն աստիճանները տանում են պատշգամբասրահ։ Շինված է տուֆ քարից և աղյուսից։ Ծածկը փայտից է։ Ժամանակին ունեցել է հողե հարթ տանիք։ Այժմ փոխարինված է երկթեք, շիֆերապատ տանիքով, ճակատի ստորին մասը սվաղված է կրաշաղախով։ Գլխավոր ճակատն ունի համաչափ լուծում՝ եռամաս, ուղղահայաց բաժանումներով։ Առանձնապես արտահայտիչ են բնակելի հարկ ուղղանկյուն լուսամուտները, որ շրջանակված են երեսակալներով, վերևում ունեն եռանկյուն զարդաքիվեր։ Պարզ գծակերպ քիվը և ձգագոտին լրացնում են ճակատի դեկորատիվ հարդարանքը։ Նկուղային հարկը օգտագործվում է որպես բնակելի տարածություն։
1920-ականներին այստեղ բնակվել է բժիշկ, պրոֆեսոր Վահան Արծրունին։


== Ծանոթագրություններ ==
Պոկհարա

Պոկհարա (Նեպ. पोखरा),քաղաք կենտրոնական Նեպալում, Կասկի շրջանի, Գանդակի գոտու և Նեպալի Արևմտյան տարածաշրջանի վարչական կենտրոնը։ Տեղավորված է Կատմանդու քաղաքից 198 կմ դեպի արևմուտք, բնակչությունը՝ մոտ 300 000 մարդ։ Այն բնակչության թվով Նեպալի երրորդ քաղաքն է՝ Կատմանդուից և Բիրատնագարից հետո։

Քաղաքը գտնվում է Պհևա լճի մոտ։ Քաղաքից բացվում է հրաշալի տեսարան դեպի ութսունհազար լեռնագագաթներով (Դհաուլագիրի, Անապուրնա, Մանասլու) Հիմալայներ՝ (Մեծ Հիմալայան լեռնաշղթա)։ Այդ պատճառով էլ քաղաքը զբոսաշրջիկների մեջ շատ հայտնի է։ Պոկհարայից սկսվում է հեծանվային ուղիների շարք։
Քաղաքում ապրում են նևարներ, գուրունգներ, մագարներ, չխերտներ, թխակալներ և Նեպալի այլ ազգեր։ 1950-ական թվականներից Պոկհարայի հովիտում սկսեցին բնակվել բազում տիբեթական փախստականներ, ովքեր սկզբում ապրում էին ճամբարներում։
1960 թվականին քաղաք մտան հիպիները, ովքեր ստեղծեցին բազմաթիվ բնակավայրեր։ Այն բանից հետո, երբ Բիրենդրա թագավորը այլազգիների համար փոխեց վիզային քաղաքականությունը, հիպիները ստիպված էին լքել Նեպալը։ Բայց քաղաքում սկսվեց զբոսաշրջիկների իրարանցում, որը նվազեց կապված Նեպալի քաղաքական պատերազմի հետ։
Այժմ քաղաքում զբոսաշրջիկներին իր մոտ է կանչում Լեյկսայդ տուրիստական շրջանը, որը գտնվում է անմիջապես Պհևա լճի երկայնքում:Այս շրջանում են կենտրոնացած հյուրանոցները, ռեստորանները, զբոսաշրջիկներին սպասարկող ընկերությունները։
Քաղաքում են կենտրոնացված նաև պարապլանային ակումբների մեծ մասը, քաղաքից մոտ 30 րոպեանոց ճանապարհի հեռավորությամբ գտնվում է Սարանգկոտ լեռնագագաթը, որտեղից իրականանում է ինչպես միայնակ օդաչուների թռիչքների մեծ մասը, այնպես էլ՝ տանդեմներինը։
Պարապլաներիստների համար այս վայրի հայտնիությունը պայմանավորված է համեմատաբար մեղմ ջերմային պայմաններով, ինչպես անփորձ այնպես էլ սկսնակ օդաչուների ջերմային թռիչքների թույլատվությամբ։


== Տեսարժան վայրեր ==
Լեռների միջազգային թանգարան
Աշխարհի ստուպա
Մախենդրայի քարանձավները և Դեվիսի ջրվեժ
Գուրկխերի թանգարան


== Օդանավակայան ==
Պոկհարայի օդանավակայանը գտնվում է քաղաքի կենտրոնում և իրականացնում է չվերթներ դեպի Կատմանդու, Ջոմսոմ, Մանանգ, Բհայրավա (Սիդհարտանգար) և Բհարատպուր։ Ուղղաթիռի չարտերային չվերթները ուղված են դեպի Մանանգ և Ջոմսոմ։


== Ծանոթագրություններ ==


== Արտաքին հղումներ ==
Фото и рассказ о Покхаре
Альтернативный взгляд на Покхару и озеро Пхева
Զաքյան փողոց (Երևան)

Զաքյան (Զաքիյան) փողոց, փողոց Երևանի Կենտրոն վարչական շրջանում։ Անվանվել է ի պատիվ հայ ռազմական գործիչ, խորհրդային բանակի գնդապետ, դիվիզիայի հրամանատար Սիմոն Զաքյանի։ Փողոցի շենքերից շատերն ընդգրկված են Երևանի Կենտրոն համայնքի պատմության և մշակույթի անշարժ հուշարձանների ցանկում։


== Տվյալներ ==
Սկսվում է Ամիրյան փողոցից և ձգվում մինչև Սուրբ Գրիգոր Լուսավորչի փողոցը։ Հատում է Մովսես Խորենացու փողոցը և Զաքյան փողոցի փակուղին։ Զաքյան փողոցից սկիզբ է առնում Գրիգոր Տեր-Գրիգորյան փողոցը։


== Նշանակալի օբյեկտներ ==
Փողոցի վերջնամասի ձախ կողմում է Մանկական այգին, որտեղ գտնվում են Սիմոն Զաքյանի գերեզմանը և կիսանդրին։
Փողոցում գտնվում են «Շիրակ» հյուրանոցը, ՀՀ փաստաբանների պալատը (մինչև 2014 թ. շենքում տեղակայված էր Ասքանազ Մռավյանի անվան թիվ 25 միջնակարգ դպրոցը)։
Զաքյան 10 շենքում տեղակայված են ՊԳԿՎ որոշ ստորաբաժանումներ, ինչպես նաև Հայաստանի Կոմունիստական կուսակցության կենտրոնական կոմիտեն։ Խորհրդային տարիներին այդ շենքում էր ՀԽՍՀ Ավտոմոբիլային տրանսպորտի մինիստրությունը։


== Պատկերասրահ ==

		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Աստղիկ Քամալյան

Աստղիկ Արշակի Քամալյան (փետրվարի 26, 1926(1926-02-26), Երևան, Հայկական ԽՍՀ, ԱԽՖՍՀ, ԽՍՀՄ - հունվարի 20, 1991(1991-01-20), Երևան, Հայկական ԽՍՀ, ԽՍՀՄ), հայ երգչուհի։ ՀԽՍՀ ժողովրդական արտիստ (1978):


== Կենսագրություն ==
Աստղիկ Քամալյանը ծնվել է 1926 թվականին` Երևանում։ 1944-1979 թվականներին եղել է Հայկական ժողովրդական երգի-պարի անսամբլի մենակատար, 1963-1968 թվականներին, միաժամանակ` Երևանի պիոներների պալատի երգի-պարի անսամբլի գեղարվեստական ղեկավար։
Կատարմանը բնորոշ են նուրբ քնարականությունը, հուզական անմիջականությունը, ժողովրդական երգի յուրովի մեկնաբանումը։ Երկացանկում ընդգրկված են եղել հայ ժողովրդական և արդի կոմպոզիտորների երգերից։
Մահացել է 1991 թվականին Երևանում։


== Երկացանկ ==
Հերոս տղին
Չկա մեկը
Հարսի գանգատը
Որքան ցանկացա
Եկ, ինձնից մի փախչիր


== Պարգևներ ==
ՀԽՍՀ ժողովրդական արտիստ (1978)


== Տես նաև ==
Հայկական ժողովրդական երգի-պարի համույթ


== Ծանոթագրություններ ==
Իվանե Գվարամաձե

Իվանե Գվարամաձե (վրաց.՝ ივანე გვარამაძე 1831, հոկտեմբերի 17, Վալե - 1912, մայիսի 24, Ախալցխա, Վրաստան), վրացի կաթոլիկ քահանա, ուսուցիչ, ազգագրագետ, հրապարակախոս և հասարակական գործիչ։


== Կենսագրություն ==
Իվանե Գվարամաձեն ծնվել է 1831 թվականի հոկտեմբերի 17-ին, Վրաստանի Վալե քաղաքում՝ Պավել Գվարամաձեի ընտանիքում։
Ավարտելով տարրական դպրոցը, նա գնում է Թուրքիայի Ստամբուլ քաղաք։ Այնտեղ Պետե Խարիսչիրաշվիլի լուսավորականի հետ հիմնում են վանական համալիր, իսկ համալիրի մեջը՝ դպրոց։
1860-ական թվականներին Իվանեին ձեռնադրում են քահանա և նա սկսում է զբաղվել կրթական և լրագրողական գործերով։


== Ստեղծագործություններ ==
«Քարթլիի կյանքը»
«Վրացերեն լեզվի գանձերը»
«Միխայել Գոբրոնայի նահատակությունը»


== Արտաքին հղումներ ==
ივანე გვარამაძე და ეროვნულ-განმათავისუფლებელი მოძრაობა სამცხე-ჯავახეთში (վրաց.)
Աստերոիդների ցանկ (268801-268900)

Աստերոիդների ցանկ (268701-268800)  • Աստերոիդների ցանկ  • Աստերոիդների ցանկ (268901-269000)
 Աստերոիդների ցանկ (268701-268800)  • Աստերոիդների ցանկ  • Աստերոիդների ցանկ (268901-269000)
Just a Kiss

«Just a Kiss», ամերիկյան Lady Antebellum քանթրի խմբի Own the Night երրորդ ստուդիական ալբոմի առաջին սինգլը։ Երգի հեղինակներն են խմբի անդամներն ու Դալաս Դևիդսոնը։


== Տեղեկություն երգի մասին ==
Billboard ամսագրին տված հարցազրույցում Charls Kelley-ը և Dave Haywood-ը ասել են, որ խմբի երրորդ ալբոմը գրեթե պատրաստ է թողարկման, ալբոմի աշխատանքների համար շատ ջանք է պահանջվել, բայց սկավառակն ստացվել է իսկապես լավը։ 2011 թվականի մայիսի 2-ին «Just a Kiss» երգը, որ դարձել է ալբոմի առաջին սինգլը, դուրս եկավ եթեր և վաճառքի հանվեց թվային ներբեռնման միջոցով։ 2011 թվականի մայիսի 3-ին խումբն այն կատարեց American Idol շոուի ժամանակ։ «Just a Kiss» երգը քանթրի բալլադ է դանդաղ տեմպով։ Տեքստը պատմում է, թե ինչպես է ծնվում սերը ոչ վաղ անցյալում ծանոթացած երկու անձանց միջև։


== Երգացանկ ==
Digital download / CAN CD single
US CD single


== Քննադատների արձագանքներ ==
AOL Radio-ի գրախոսականում ասվում է, որ մեղեդին նման է խմբի «Need You Now» հիթի մեղեդուն։ Roughstock-ը երգին տվել է 5 հնարավորից 4 միավոր և նշել, որ երգն «ընդգծում է խմբի բոլոր ուժեղ կողմցրը»։ Taste of Country կայքը երգին տվել է 10-ից 7,5 միավոր և նշել խմբի համար ոչ բնութագրական լրջությունն ու խստությունը, որ հակադրվում է նրա թեմատիկային։ About.com-ը երգին տվել է 5 միավորից 3,5 և համաձայնել, որ տեքստն ունի թերություններ, սակայն երգը բնութագրել է որպես ևս մեկ ուժեղ բալլադ։


== Հիթ-շաերթներ և հավաստագրումներ ==


== Թողարկման ժամանակագրություն ==


== Ծանոթագրություններ ==
ՖԻՖԱ-ի անդամների կոդերի ցանկ

ՖԻՖԱ-ի անդամ երկրների կոդերը, հանդիսանում են ՖԻՖԱ-ի և մայրցամաքային կոնֆեդերացիաների պաշտոնական կոդերը(ԱՖԿ, ԿԱՖ, ԿՈՆԿԱԿԱՖ, ԿՈՆՄԵԲՈԼ, ՕՖԿ, ՈՒԵՖԱ)։ Պաշտոնական մրցաշարերում օգտագործվում է որպես երկրների անունների կարճ տարբերակ։ Այս կոդերը միայն ֆուտբոլում չէ, որ օգտագործվում են։


== ՖԻՖԱ-ի անդամ երկրների կոդերը ==
ՖԻՖԱ-ի անդամ է 209 երկիր։


== Երկրների կոդեր, որոնք ՖԻՖԱ-ի անդամ չեն հանդիսանում ==
Այս կոդերը վերաբերվում են այն երկրներին, որոնք ՖԻՖԱ-ի անդամ չեն հանդիսանում, սակայն հաճախ հանդիպում են ՖԻՖԱ-ի և կոնֆեդերացիաների կայքերի բազայում։


== Անկանոն կոդեր ==
Այս կոդերը որևէ կապ չունեն ՖԻՖԱ-ի հետ, նույնիսկ, եթե այս կոդերի երկրները հանդիսանում են կոնֆեդերացիաների անդամներ, ՖԻՖԱ-ն այս կոդերը չի օգտագործում։


== Հնացած կոդեր ==
Այս կոդերը հնացած են համարվում, որովհետև երկիրը դադարեցրել է իր գոյությունը, փոխել է անվանումը, փոխվել է կոդը կամ այն այլ պետության մաս է կազմում։


== Տարբերությունները ՖԻՖԱ-ի, ՄՕԿ-ի և ԻՍՕ-ի միջև ==
Չնայած նրան, որ ՖԻՖԱ-ի կոդերի մեծամասնությունը համընկնում է ՄՕԿ-ի կոդերի հետ, որոնք օգտագործվում են Օլիմպիական խաղերի ժամանակ, մի քանի երկրների կոդեր տարբերվում են։

Կան ՖԻՖԱ-ի անդամ երկրներ, որոնք ներկայացված չեն ՄՕԿ-ում և հակառակը։

ՄՕԿ-ում չներկայացված ՖԻՖԱ-ի անդամներ։
 Անգիլիա
 Անգլիա
 Մակաո
 Մոնտսերատ
 Նոր Կալեդոնիա
 Հյուսիսային Իռլանդիա
 Տահիտի
 Թերքս և Քայքոս կղզիներ
 Ուելս
 Ֆարերյան կղզիներ
 Շոտլանդիա
 Հարավային Սուդան
ՖԻՖԱ-ում չներկայացված ՄՕԿ-ի անդամ երկրներ
 Մեծ Բրիտանիա
 Կիրիբատի
 Մարշալյան կղզիներ
 Մոնակո
 Նաուրու
 Պալաու
 Տուվալու
 Միկրոնեզիա


== Տես նաև ==
ISO 3166-1
ՄՕԿ-ի անդամների կոդերի ցանկ


== Արտաքին հղումներ ==
ՖԻՖԱ-ի կոդերի ցանկը RSSSF.com կայքում
Վերմելիու Նովու

Վերմելիու Նովու (պորտ.՝ Vermelho Novo), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 4791 մարդ՝ 2006 թվականի տվյալներով։ Գրավում է 113,941 կմ2 տարածք։ Բնակչության խտությունը կազմում է՝ 42,0 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.797.842,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.800,64 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,689 (տվյալները ՄԱԿ-ի զարգացման ծրագրի)։
Amoris laetitia

Amoris laetitia (լատիներենից՝ «Սիրո բերկրանքը»), Հռոմի Ֆրանցիսկոս պապի առաքելական հորդորը ընտանիքի և ժամանակակից աշխարհում դրա դերի մասին։ Ուղերձը՝ թվագրված 2016 թվականի մարտի 19, հրապարակվել է նույն թվականի ապրիլի 8-ին 6 լեզուներով՝ իտալերեն, ֆրանսերեն, անգլերեն, գերմաներեն, իսպաներեն և պորտուգալերեն։ Հորդորը ներկայացվել է Վատիկանի տպագրատանը Եպիսկոպոսների սինոդի գլխավոր քարտուղար Լորենցո Բալդիսերիի և Վիեննայի արքեպիսկոպոս Քրիստոֆ Շյոնբորնի կողմից։
Հորդորը ստեղծվել է Կաթոլիկ եկեղեցու եպիսկոպոսների սինոդի աշխատանքի արդյունքում, որն անց է կացրել 2 թեմատիկ ժողով՝ 2014 թվականի հոկտեմբերին և 2015 թվականի հոկտեմբերին։ Սուր քննարկումից հետո գրված և 94 կետից բաղկացած եպիսկոպոսական վերջնական հաշվետվությունը փոխանցվեց Ֆրանցիսկոս պապին։ Հաշվետվությունը հաճախ է մեջբերվում «Սիրո բերկրանք»-ում՝ Ֆրանցիսկոսին նախորդածների աշխատանքների և ուսմունքների հետ մեկտեղ, ինչպես նաև Ֆրանցիսկոսի՝ ընտանիքի մասին բազմաթիվ սեփական հորդորների հետ։
«Սիրո բերկրանք»-ը կազմված է նախաբանից և 9 գլխից և զբաղեցնում է 261 էջ։ Ֆրանցիսկոսը հորդորի մեջ հաստատում է ընտանիքի կաթոլիկ իդեալը և հետևում է կաթոլիկ դոկտրինային, սակայն, այդուհանդերձ, կատարում է, ըստ լիբերալների, որոշ «հեղափոխական» զիջողություններ։ Մասնավորապես, դա վերաբերվում է այն ամուսնալուծված հավատացյալներին, որոնք կրկին ամուսնացել են։ Ըստ Ֆրանցիսկոսի՝ այդպիսի կաթոլիկները «պետք է առավել ինտեգրվեն քրիստոնեական համայնքներ», քանի որ «ոչ ոք չի կարող դատապարտվել ընդմիշտ»։
Արտահայտվելով համասեռական միությունների մասին՝ Ֆրանցիսկոսը կոչ է անում չնվաստացնել և խտրականություն չդնել ոչ ավանդական սեքսուալ կողմնորոշում ունեցող անձանց միջև, սակայն ընդգծում է, որ «ընտանիքի և ամուսնության վերաբերյալ համասեռական միությունների և Աստծո նախանշման միջև համեմատություն անցկացնելու ոչ մի հիմք գոյություն չունի՝ նույնիսկ հեռավոր»։ Ֆրանցիսկոսի կարծիքով՝ «փաստացի միությունները կամ համասեռական միությունները, մասնավորապես, չեն կարող պարզապես հավասարվել ամուսնությանը։ Ոչ մի ոչ վստահելի կամ կյանքը շարունակելու համար փակ միություն չի ապահովում հասարակության ապագան»։
Պապը «Սիրո բերկրանք»-ում կոչ է անում «քիչ քննադատել և ավելի շատ ըմբռնումով մոտենալ «ոչ ճիշտ» իրավիճակներում հայտնված մարդկանց»։ Եկեղեցիների ղեկավարները նշեցին այն գթասրտությունը, որով գրվել է հորդորը, որը եպիսկոպոսներին կոչ էր անում «լինել ընկերասեր և հոգատար, երբ գործ ունեն դժվար հանգամանքներում հայտնված մարդկանց հետ»։


== Ծանոթագրություններ ==


== Արտաքին հղումներ ==
«Summary of the post-Synodal apostolic exhortation Amoris Laetitia (The Joy of Love) on love in the family» (անգլերեն)։ Пресс-служба Святого Престола։ 08.04.2016։ Վերցված է 2016-04-17 
Goodstein L., Yardley J. (2016-04-07)։ «How Pope Francis’ ‘Amoris Laetitia’ Could Affect Families and the Church» (անգլերեն)։ Նյու Յորք Թայմս։ Վերցված է 2016-04-17
Նովոսելիցայի շրջան (Չեռնովցիի մարզ)

Նովոսելիցայի շրջան (ուկրաիներեն՝ Новоселицький район), շրջան Ուկրաինայի Չեռնովցիի մարզում։
Ստեղծվել է 1940 թվականին։ Վարչական կենտրոնը՝ Նովոսելիցա։


== Աշխարհագրություն ==
Շրջանի տարածքի մակերեսը կազմում է 738 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 79372 մարդ։ Բնակչության խտությունը կազմում էր 107,55 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Հարություն Մելեթյան

Հարություն Ռուբենի Մելեթյան (ռուս.՝ Арутюн Рубенович Мелетян, նոյեմբերի 25, 1925(1925-11-25), Նիժնայա Շիլովկա, Սոչիի քաղաքային օկրուգ, Կրասնոդարի երկրամաս, ՌԽՖՍՀ, ԽՍՀՄ - մայիսի 9, 1997(1997-05-09), Ադլեր, Սոչի, Կրասնոդարի երկրամաս, Ռուսաստան), հայազգի  Խորհրդային Միության հերոս (հունիսի 27, 1945), կրտսեր լեյտենանտ։


== Կենսագրություն ==
Հարություն Մելեթյանը ծնվել է 1925 թվականին։ 1931 թվականից ապրել է Աբխազիայում։
1943 թվականի  մայիսին զորակոչվել է բանակ։ Ավարտել է Կրասնոդարի հրաձգային-հրետանային ուսումնարանը (1944)։ 1944 թվականի հուլիսից Ուկրաինական 1-ին ռազմաճակատի զորքերի կազմում, որպես հրաձգային դասակի հրամանատար, մասնակցել է Արևմտյան Ուկրաինայի և Լեհաստանի ազատագրմանը, ֆաշիստական Գերմանիայի ջախջախմանը։ Աչքի է ընկել Սանդոմիրյան հենակետի (Լվովի մոտ) և Չենստոխովա (Լեհաստան) քաղաքի համար մղված մարտերում։ Հերոսի կոչմանն արժանացել է 1945 թվականի հունվարին, Օդերի գետանցման, նրա ձախ ափին հենակետ գրավելու և այն ընդարձակելու համար։ Նրա հետ հերոսի կոչման են արժանացել հինգ մարտիկներ։ Հայրենական Մեծ պատերազմի ժամանակ եղել է ամենակրտսեր հայ հերոսը։ Մասնակցել է նաև Բեռլինի և Պրագայի գրավմանը։
Մահացել է 1997 թվականի մայիսի 9-ին։ Թաղված է Ադլեր քաղաքում։


== Աղբյուրներ ==
Мелетян Арутюн Рубенович — Биография Archived 2017-07-25 at the Wayback Machine.
Армяне-герои Великой Отечественной войны


== Պարգևներ ==
Խորհրդային Միության հերոս (1945)
Կարմիր դրոշի շքանշան (1945)
Լենինի շքանշան (№ 35868)
Հայրենական պատերազմի 1-ին աստրճանի շքանշան
«Ոսկե աստղ» մեդալ


== Ծանոթագրություններ ==
Ցենտրոբալթ

Ցենտրոբալթ (Центральный комитет Балтийского флота), Բալթիական նավատորմի կենտրոնական կոմիտե, Բալթիական նավատորմի նավաստիների բարձրագույն ընտրովի հեղափոխական–դեմոկրատական մարմին։ 1917 թվականի ապրիլի 28-30 (մայիսի 11-13)-ին տեղի է ունեցել ցենտրոբալթի կազմակերպական ժողովը։ Ընտրվել է ցենտրոբալթի առաջին կազմը (33 հոգուց, այդ թվում 6-ը՝ բոլշևիկ)՝ Պ․ Ե․ Դիբենկոյի նախագահությամբ։ Բալթիական նավատորմի առաջին համագումարն [մայիսի 25–հունիսի 15 (հունիսի 7–28)] ընդունեց կանոնադրություն, համաձայն որի Ց․, որպես բարձրագույն մարմին, ղեկավարում էր նավատորմի ամբողջ քաղաքական կյանքը, հսկում (մինչև 1917 թվականի հոկտեմբերը) շտաբների և հրամայական կազմի գործունեությունը (բացի օպերատիվ և ռազմատեխնիկական հարցերի), պայքարում նավերի վրա և անձնակազմի մեջ հեղափոխական կարգապահություն պահպանելու համար, հոգ տանում նավաստիների կենցաղի ու ծառայության բարելավման մասին և այլն։ 1917 թվականին ցենտրոբալթն ամենաակտիվ մասնակցությունն ունեցավ հուլիսյան ցույցին։ Բոլշևիկների ազդեցությամբ ցենտրոբալթը 1917 թվականի օգոստոսին որոշում ընդունեց ժամանակավոր կառավարությունից անկախ քաղաքականություն վարելու մասին, ապա մասնակցեց կոռնիլովշչինայի ջախջախմանը, այնուհետև՝ Մոոնզունդյան կղզիների պաշտպանությանը։ 1917 թվականի հոկտեմբերին Ցենտրոբալթը դարձավ զինված ապստամբության նախապատրաստման մարտական շտաբը։ Բալթիական նավատորմում, ՌՀԿ–ի տրամադրության տակ դրվեց «Ավրորա» հածանավը, իսկ հոկտեմբերի 25 (նոյեմբերի 7)-ին Պետրոգրադ ուղարկեց ռազմանավեր («Սամսոն», «Զաբիյակա», «Ամուր» ևն) և նավաստիների ջոկատներ, ավելի ուշ ուժեր տրամադրեց Կերենսկի–Կրասնով խռովությունը (1917) ճնշելու համար։ 1917 թվականի դեկտեմբերին ավարտվեց Բալթիական նավատորմի դեմոկրատացումը, և Ցենտրոբալթը վերցրեց նավատորմի ամբողջ ղեկավարությունը։ Նոր հեղափոխական հրամանատարության կազմակերպման կապակցությամբ (Ցենտրոբալթի 5-րդ կազմն ընկել էր անարխիստների ազդեցության տակ) Ցենտրոբալթի 1918 թվականի հունվարի 31 (փետրվարի 13)-ին լուծարքի ենթարկվեց։
Կրեսի օ Մոն

Կրես օ Մոն (ֆր.՝ Crécy-au-Mont), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Վիկ սյուր Էն կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02236։


== Բնակչություն ==
Համյանքի բնակչությունը 2010 թվականի մարդահամարի տվյալներով կազմել 289 մարդ։


== Տնտեսություն ==
2010 թվականին 192 մարդկանցից (15—64 տարեկան) 138-ը եղել են առավել ակտիվ տնտեսվարողներ, 54-ը եղել են համեմատաբար ոչ ակտիվ (ակտիվության ցուցանիշը կազմել է 71,9 %, 1999 թվականին եղել է 64,0 %)։ 138 ակտիվ քաղաքացիներից 124-ը աշխատել են տարբեր ձեռնարկություններում (75 տղամարդ և 49 կին), անաշխատունակների թիվը կազմել է 14 մարդ (8 տղամարդ և 6 կին)։ 54 ոչ ակտիվ մարդկանցից 6-ը եղել են կամ աշակերտ կամ էլ ուսանող, 22-ը եղել են թոշակառու, 26-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կրեսի օ Մոն ազգային համալսարանի վիճակագրությունը (ֆր.)
Պոտենցա Պիչենա

Պոտենցա Պիչենա (իտալերեն՝ Potenza Picena), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 18770 մարդ (2008 թվականի տվյալներով), բնակչության խտությունը՝ 300 մարդ/կմ²։ Տարածքը կազմում է 48 կմ²։ Փոստային ինդեքս՝ 62018։ Հեռախոսային կոդ՝ 0733։
Կոմունայի հովանավորներն են սուրբ Ստեփանոս Նախավկան, Գերիոն (Գիրիո) և սուրբ Աննան։
Կոմունայի Audison ապրանքանիշի սեփականատերը մեքենաների աուդիո սարքավորումներ արտադրող է։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0733 6791
Էլ-փոստ։ info@comune.potenza-picena.mc.it
Պաշտոնական կայք։ http://www.comune.potenza-picena.mc.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.